b'\n_START_ARTICLE_\nPakruojo herbas\n_START_SECTION_\nApra\xc5\xa1as\n_START_PARAGRAPH_\nAuksiniame herbinio skydo lauko apatiniame tre\xc4\x8ddalyje - juodas arkinis tiltas. Vir\xc5\xa1 tilto skydo centre - raudonas skydelis su auksiniu v\xc4\x97jo mal\xc5\xabnu.\n_START_SECTION_\nIstorija\n_START_PARAGRAPH_\nMiesto teises Pakruojis gavo tik 1950 m., tapo rajono centru. Pavadinimas kil\xc4\x99s i\xc5\xa1 Kruojos up\xc4\x97s._NEWLINE_1968 m. sukurtame herbe (panaikintas 1970 m.) laukas buvo perskeltas \xc4\xaf raudon\xc4\x85 heraldin\xc4\x99 de\xc5\xa1in\xc4\x99 pus\xc4\x99 ir m\xc4\x97lyn\xc4\x85 kairi\xc4\x85j\xc4\x85 pus\xc4\x99. Abiejose pus\xc4\x97s buvo po stilizuot\xc4\x85 sidabrin\xc4\x99 kvie\xc4\x8dio varp\xc4\x85._NEWLINE_Sidabrin\xc4\x97s kvie\xc4\x8di\xc5\xb3 varpos daugiau simbolizavo rajon\xc4\x85 nei miest\xc4\x85. Lietuvos heraldikos komisija, atkuriant Pakruojo herb\xc4\x85, nutar\xc4\x97 paie\xc5\xa1koti kit\xc5\xb3, daugiau miestui b\xc5\xabding\xc5\xb3, simboli\xc5\xb3. Miestas i\xc5\xa1 kit\xc5\xb3 i\xc5\xa1siskyr\xc4\x97 v\xc4\x97jo mal\xc5\xabnais ir vieninteliu arkiniu tiltu Lietuvoje. \xc5\xa0ie i\xc5\xa1skirtiniai simboliai buvo panaudoti dabartiniame Pakruojo herbe._NEWLINE_Pakruojo herbas patvirtintas Lietuvos Prezidento 1993 m. lapkri\xc4\x8dio 24 d. Etalono autorius \xe2\x80\x93 dailininkas Juozas Galkus.'